जेटली ने विश्लेषकों की इस राय पर आश्चर्य जताया कि एलटीसीजीटी की घोषणा से बाजार में गिरावट आई है। उन्होंने कहा कि वैश्विक कारणों से ऐसा हुआ है। वित्त मंत्री ने पूछा, 'क्या डाऊ जोंस में गिरावट के लिए भी कर जिम्मेदार है?' वह बजट पर हुई चर्चा का जवाब दे रहे थे जिसमें सत्ता पक्ष और विपक्ष खासकर कांग्रेस के सदस्यों के बीच लोकसभा में राफेल सौदे के बारे में तीखी बहस हुई। जेटली ने कहा कि सुरक्षा कारणों से इस सौदे का खुलासा नहीं किया जा सकता है।